laion/Wikipedia-Exotic huggingface dataset:
יחסי בוסניה והרצגובינה – צ'ילה

יחסי בוסניה והרצגובינה–צ'ילה הם היחסים הבינלאומיים בין בוסניה והרצגובינה לבין הרפובליקה של צ'ילה. היחסים בין שתי המדינות ארוכי שנים, וכוננו במקור בשנת 1935, לאחר שקבעו ממשלות צ'ילה ויוגוסלביה הסכמים שונים בנושא מסחרי, תרבותי וביטול אשרות תייר. בשנת 1997, לאחר המלחמה בבוסניה, הורתה צ'ילה על השתתפותם של אנשי קרבינרוס הצ'יליאניים שהצטרפו לכוח המשימה הבינלאומי של המשטרה כמפקחים על המשטרה האזרחית בבוסניה. בשנת 1999 אירחה צ'ילה פליטים מסובניה, אם כי כמעט כולם חזרו לאירופה עקב תנאי המחיה הירודים איתם התקבלו בצ'ילה. צ'ילה שלחה בשנת 2003 חיילים לבוסניה כחלק מכוח הייצוב של נאט"ו. החל מהשנה שלאחר מכן, מבצע שלום זה הועבר לידי כוח האיחוד האירופי (EUFOR Althea), במסגרת המנדט של האו"ם. לפיכך, צ'ילה ארגנה מאז שליחת כוחות ומשאבים צבאיים לבוסניה והרצגובינה, ששירתו הן בסרייבו והן בבאניה לוקה, ומילאה תפקידים כמו בניית בתים וכערבה לסדר הציבור. צ'ילה אישרה את תמיכתה בהסכמי דייטון ובריבונותה ובשלמותה הטריטוריאלית של בוסניה והרצגובינה, ודחתה את ניסיונות הניתוק של רפובליקה סרפסקה, והיא דוגלת בשמירה על שלטון החוק ברמה הלאומית והבינלאומית. ביולי 2014 ביקר שר ההגנה הצ'יליאני, חורחה בורגוס, בבוסניה והרצגובינה, שם סקר את משימת שמירת השלום הצ'יליאנית במדינה זו וחתם על הסכם שיתוף פעולה הגנתי בסרייבו עם מקבילו הבוסני, זקרייה אוסמיץ'. בשנת 2016, המסחר בין שתי המדינות הסתכם ב-1.9 מיליון דולר. המוצרים העיקריים שיצאה צ'ילה היו עורות ומוצרי עור, מאכלי ים מוכנים או משומרים ושזיפים מיובשים, ואילו המוצרים שיוצאו בעיקר על ידי בוסניה והרצגובינה כללו דפילטורים חשמליים והנעלה. צ'ילה מיוצגת בבוסניה והרצגובינה באמצעות שגרירותה בבודפשט, הונגריה. בוסניה והרצגובינה אינה מיוצגת בצ'ילה לא בדרג השגרירות ולא בדרג הקונסוליה. מדיה וקבצים בנושא יחסי בוסניה והרצגובינה – צ'ילה בוויקישיתוף יחסים כלכליים של צ'ילה עם בוסניה והרצגובינה
יחסי אלבניה–צ'ילה

יחסי אלבניה–צ'ילה הם היחסים הבינלאומיים בין אלבניה לבין הרפובליקה של צ'ילה. בשנת 2004 נכנס לתוקפו ההסכם לביטול הוויזה בדרכונים דיפלומטיים ורשמיים שנחתם בין אלבניה לצ'ילה. המסחר בין שתי המדינות הסתכם ב-1.9 מיליון דולר בשנת 2018, והוא מורכב מיצוא של אלבניה לצ'ילה של מוצרים כמו פרוכרום, הנעלה וחולצות כותנה. צ'ילה מיוצגת באלבניה באמצעות שגרירותה ברומא, איטליה. אלבניה מיוצגת בצ'ילה באמצעות שגרירותה בברזיליה, ברזיל, ובנוסף היא מחזיקה קונסוליה בסנטיאגו דה צ'ילה. אתר על יחסי מדינות
דמות חוזרת

דמות חוזרת (באנגלית: Recurring character) היא הופעה קצרה של שחקן כדמות בסדרה או בסרט למשך מספר פרקים קטן יותר מדמות משנה, אך יותר גדול יותר מדמות אורחת. לרוב דמויות המופיעות כך אינם תורמות הרבה לעלילה אך לעיתים כמה פרקי סדרות עוסקות דווקא בדמויות חוזרות. כפי שהשם מרמז, דמות הופכת לחוזרת רק כעבור מספר פרקים ולעיתים לאחר הופעה טובה של השחקן, ההופכת אותו לחלק מהעלילה. לעיתים דמויות שתרמו הרבה בהופעתם הופכים לדמויות קבועות יותר - מה שמכונה באנגלית דמות פורצת (Breakout character), למשל הדמויות אלי גולד מ"האישה הטובה", לאו צ'ינגוויק מ"מופע שנות ה-70", אנג'ל ואוז מ"באפי ציידת הערפדים" ודונה מוס מ"הבית הלבן". חלק מהופעות אלה חלות רק בסרטי ספין-אוף קצרים, או שמתוכם הדמויות מופיעות. אחרות מתאימות לסיטקומים ולאופרות סבון, בהם דמויות חוזרות יכולות "לרענן" את העלילה הקבועה או להשיב דמויות מצחיקות שאינם חתומות על חוזה (למשל קומיקאים שמשתלבים בתעשייה וכו'). ישנם גם מספר ספרים בהם דמויות יכולות לחזור במספר פרקים. ארתור קונן דויל השתמש מספר פעמים בדמויות חוזרות ב"שרלוק הולמס", בהן גם המפקח לסטרייד, שהפך לדמות מרכזית יותר בעלילה. דמות משנה הופעת אורח הופעת קמע
אוניברסיטת מרקט

אוניברסיטת מרקט (באנגלית: Marquette University) היא אוניברסיטת מחקר פרטית ישועית במילווקי, ויסקונסין, ארצות הברית. את האוניברסיטה הקים ב-1881 ג'ון הני, הבישוף הראשון של הדיוקסיה הקתולית של מילווקי. האוניברסיטה קרויה על שם ז'אק מארקט, מיסיונר ומגלה ארצות ישועי בן המאה ה-17, שחקר את אזור מדינות ויסקונסין ומישיגן של ימינו. יעודה הראשוני של האוניברסיטה היה לספק חינוך קתולי לאוכלוסיית המהגרים הגרמנים שהגיעו למילווקי באותה תקופה. בראשית דרכה שירתה האוניברסיטה גברים בלבד, אך ב-1909 הייתה למוסד הקתולי הראשון בעולם לחנך סטודנטיות. האוניבסיטה חברה בהתאחדות המכללות והאוניברסיטאות הישועיות, ולומדים בה כ-12,000 סטודנטים. מרקט היא אחד המוסדות הישועיים הגדולים בארצות הברית, והאוניברסיטה הפרטית הגדולה במדינת ויסקונסין. באוניברסיטת מרקט 11 בתי ספר וקולג'ים (פקולטות), המלמדים סטודנטים במגוון תוכניות במדעי הטבע, רוח, חברה, בריאות, הנדסה, תקשורת, חינוך, משפטים ורפואת שיניים. באוניברסיטה כ-8,500 סטודנטים לתואר ראשון, וכ-3,300 סטודנטים לתארים מתקדמים, ב-68 מסלולי לימוד לתואר שני ושלישי. מדיה וקבצים בנושא אוניברסיטת מרקט בוויקישיתוף אתר האינטרנט הרשמי של אוניברסיטת מרקט (באנגלית) אוניברסיטת מרקט, ברשת החברתית פייסבוק אוניברסיטת מרקט, ברשת החברתית אקס (טוויטר) אוניברסיטת מרקט, ברשת החברתית LinkedIn אוניברסיטת מרקט, סרטונים בערוץ היוטיוב אוניברסיטת מרקט, באתר אנציקלופדיה בריטניקה (באנגלית) As of June 30, 2019. "U.S. and Canadian 2019 NTSE Participating Institutions Listed by Fiscal Year 2019 Endowment Market Value, and Percentage Change in Market Value from FY18 to FY19 (Revised)". National Association of College and University Business Officers and TIAA. נבדק ב-19 באפריל 2020. {{cite web}}: (עזרה) "Marquette University". MarquetteUniversity. נבדק ב-26 במאי 2020. {{cite web}}: (עזרה)
משפחה שנטמעה נטמעה

ההיגד משפחה שנטמעה נטמעה הוא כלל הלכתי לפיו פסולי חיתון שהתערבבו במשפחות כשרות באופן שנשכחה הפסלות שלהם, אינם חוזרים לפסלותם. הכלל נובע מדברי רבי יצחק המובאים בתלמוד: ”אמר רבי יצחק: צדקה עשה הקדוש ברוך הוא עם ישראל, שמשפחה שנטמעה נטמעה.” דהיינו שכלל זה מציל את עם ישראל מלהיפסל בפסלות חיתון, כיון שבפסולים רבים נישואין של כשר ופסול מולידים צאצא פסול (כגון ממזר שנשא כשרה), הדבר עלול היה להביא לכך שמספר הפסולים בישראל יהיה עצום, ועל ידי כלל זה נחשבים רבים מפסולים אלה לכשרים. מובאים בתלמוד דברי רבי יוחנן שנמנע מלפרסם שמה של משפחה ידועה בפסלותה משום שגדולי הדור נטמעו בה, בהסתמך על קביעה זו של רבי יצחק. יש מי שכתב שטעם ההיתר הוא משום שספק ממזר אינו אסור מהתורה, וכאשר נטמע בין הכשרים לא החמירו בכך חכמים. לשיטת הרמב"ן יש הבחנה בין זמננו לזמן ימות המשיח. בזמננו ההיתר תקף לממזרים שנתערבבו בקהל, ואילו לעתיד לבוא גם ממזרים ידועים (שיהיו עד אותו זמן) יותרו לבוא בקהל ולהתחתן עם הכשרים לחיתון. פסולים משום עבדות ומשום חללות יהיו תקפים גם לעתיד לבוא, וכן ינהג איסור ממזר בממזרים שיוולדו לאחר ההיתר. לעומת זאת לדעת הרמב"ם והר"ן גם לעתיד לבוא יהיה ההיתר תקף רק ביחס לממזרים שהתערבבו במשפחות הכשרות באופן שנשכחה הפסלות. לכלל זה מצטרפים דברי רבי יהושע בן לוי כסף מטהר ממזרים. לפי דברי הרי"ף כוונת רבי יהושע בן לוי היא שעל ידי כסף יכול ממזר לקנות שפחה כנענית, לשאת אותה וילדיו שיוולדו ממנה יהיו עבדים כנענים, וכשישחרר את בניו יהיו יהודים. לעומת זאת לפי דברי רש"י והר"ן הכוונה היא שעל ידי כספם של הממזרים לא נמנעים הכשרים מלהתחתן איתם, ועל ידי כך נטמעים בישראל, וגם לעתיד לבא לא ייפסלו. תלמוד בבלי, מסכת קידושין, דף ע"א, עמוד א'. תלמוד בבלי, מסכת קידושין, דף ע"ג, עמוד א'. ראו בחידושי הריטב"א למסכת קידושין עא עמוד א דיבור המתחיל כגון אלו. ראו חידושי הרמב"ן לתלמוד בבלי, מסכת קידושין, דף ע"א, עמוד א' דיבור המתחיל "הא דאמרינן כגון אלו". ראו משנה תורה לרמב"ם, ספר שופטים, הלכות מלכים ומלחמות, פרק י"ב, הלכה ג', ובר"ן על הרי"ף קידושין דף ל עמוד א דיבור המתחיל "גרסינן בגמרא". רי"ף קידושין דף ל עמוד א. רש"י לתלמוד בבלי, מסכת קידושין, דף ע"א, עמוד א' דיבור המתחיל כסף. בפירושו לרי"ף קידושין ל עמוד א דיבור המתחיל "גרסינן בגמ'".
הקואליציה האזרחית (פולין)

הקואליציה האזרחית היא מפלגה בפרלמנט הפולני. הקואליציה מורכבת מכמה סיעות שהתאחדו בשנת 2018. הבולטות שבהן: מפלגת המצע האזרחי, היוזמה הפולנית, המפלגה המודרנית ומפלגת הירוקים. המפלגה הוקמה ב-2018 ובבחירות המקומיות שנערכו באותה השנה בפולין זכתה ב-28 אחוז מקולות המצביעים, ב-8 (מתוך 16) פרובינציות פולין היא הגיעה למקום הראשון ובאחת מהן אף זכתה ברוב הקולות, מועמדי המפלגה נבחרו לראשות העיר ב-19 ערים. בסיס התמיכה של הקואליציה הן הערים הגדולות ומערב פולין. לעומת זאת, במזרח פולין ובכפרים התמיכה בה חלשה יותר. ב-2019 הצטרפו מפלגת הירוקים הפולנית ומפלגת אוטונומיה לשלזיה לסיעה. בבחירות אותה השנה התמודדה המפלגה לראשונה לפרלמנט הפולני וזכתה ב-134 מושבים בסיים (מתוך 460) וב-43(מתוך 100) מושבים בסנאט, והייתה למפלגה השנייה בגודלה בפרלמנט. בבחירות לנשיאות פולין ביולי 2020 התמודד מטעם הקואליציה רפאל צ'אסקובסקי שהפסיד בסיבוב השני עם 48.9 אחוז מהקולות למועמד חוק וצדק אנדז'יי דודה שקיבל 51.1 אחוז מהקולות. בשנת 2023 התחולל מהפך בפולין. המפלגה השיגה את אחוז הקולות השני בגודלו ויחד עם שותפותיו, מפלגת המרכז-ימין "הדרך השלישית" ומפלגת "השמאל החדש", השיגה רוב בפרלמנט הפולני. מדיה וקבצים בנושא הקואליציה האזרחית בוויקישיתוף אתר האינטרנט הרשמי של הקואליציה האזרחית הקואליציה האזרחית, ברשת החברתית פייסבוק הקואליציה האזרחית, ברשת החברתית אקס (טוויטר) הקואליציה האזרחית, סרטונים בערוץ היוטיוב ניו יורק טיימס ורויטרס, זריקת עידוד לאופוזיציה בפולין: מפלגת השלטון הלאומנית כשלה בבחירות האזוריות בערים הגדולות, באתר הארץ, 22 באוקטובר 2018 עופר אדרת, הבחירות בפולין: מפלגת השלטון "חוק וצדק" התחזקה ותרכיב את הממשלה הבאה, באתר הארץ, 14 באוקטובר 2019 הארץ, רויטרס וגרדיאן, נשיא פולין דודה ניצח בבחירות את ראש העיר הליברלי של ורשה, באתר הארץ, 12 ביולי 2020 אסף רוזנצוייג, ‏מהפך בפולין: הממשלה שקידמה את המהפכה המשפטית הודחה בבחירות, באתר ‏מאקו‏, 17 באוקטובר 2023 "הדמוקרטיה ניצחה". מדגמים בפולין: מפלגת השלטון הלאומנית לא תרכיב קואליציה, באתר ynet, 16 באוקטובר 2023 A. B. C. News, Polish opposition leader Tusk declares win after exit poll shows ruling conservatives lose majority, ABC News (באנגלית)
סערה (פירושונים)

האם התכוונתם ל... סופה או סערה – תופעה במזג האוויר המביאה עימה שינוי קיצוני בתנאים האקלימיים הסערה – מחזה של שייקספיר סערה (סרט, 1982) – סרט קולנוע בכיכובה של סוזן סרנדון סערה טרופית – סופה המתרחשת באזורים המשווניים של כדור הארץ סערה גאומגנטית או סערה מגנטית – שינויים בשדה המגנטי סביב כדור הארץ סערה (שיר) – שיר של נתן גושן הסערה (פירושונים)
לטאה מוכתמת-צד

לטאה מוכתמת-צד (שם מדעי: Uta stansburiana) היא מין של לטאה מהמשפחה לטאות מקרינות, החיה בדרום ארצות הברית וצפון מקסיקו באזורים צחיחים ומדבריים. זוהי לטאה קטנה שאורכה הכולל עד 60 מילימטרים בזכרים, כשהנקבות קטנות מעט יותר. הלטאה היא קרובה רחוקה של האיגואנה, והיא בעלת מבנה גוף דומה, הכולל רגליים שריריות וחזקות, רכס קצר של קוצים לאורך עמוד השדרה וראש בעל לסתות גדולות. לטאות אלה בעלות צבעים רבגוניים בגווני חום-אדמדם עד קרם ועל הגב והצדדים פסים כתומים או צהובים עד כחולים ומעט שחורים. שני הזוויגים משתמשים בצבעיהם למטרות ראווה. בעונת הרבייה הזכרים מנצלים סלעים טבעיים, בהם הם משתמשים כזירות תצוגה ו"מנופפים" מהסלעים הגבוהים באזור לנקבות. הם מתחרים אחד בשני באגרסיביות כדי למשוך כמה שיותר נקבות לסלעים הגבוהים והחמימים ביותר. לעיתים רחוקות, הצאצאים נולדים מגוף אם שמתה כבר, לאחר מאמצים גדולים, אך לרוב הנקבות מטילות מגוון ביצים בסביבת הזכר השליט באזור. הלטאות הן ציידות של פרוקי-רגליים מדבריים שונים, והם צדים בהתאם לגודלם, כך שהנקבות הקטנות יותר מחפשות פחות מזון. בתורם הם עלולות להיטרף בידי עופות דורסים, נחשים, שועלים וראקונים. להגנה הם נמלטות במהירות לנקיקי סלעים צרים. Uta stansburiana stansburiana Uta stansburiana nevadensis 'Uta stansburiana uniformis Uta stansburiana elegans Uta stansburiana stellata Uta stansburiana concinna Uta stansburiana martinensis Uta stansburiana taylori ישנם תת-מינים נוספים שהתבטלו או אף הפכו למינים עצמאיים. מדיה וקבצים בנושא לטאה מוכתמת-צד בוויקישיתוף לטאה מוכתמת-צד, באתר ITIS (באנגלית) לטאה מוכתמת-צד, באתר NCBI (באנגלית) לטאה מוכתמת-צד, באתר Animal Diversity Web (באנגלית) לטאה מוכתמת-צד, באתר האנציקלופדיה של החיים (באנגלית) לטאה מוכתמת-צד, באתר GBIF (באנגלית) לטאה מוכתמת-צד באתר הרשימה האדומה של IUCN
הרצל הלאלי

הרצל הלאלי (נולד ב־1951) שירת כקצין קשר ראשי בצה"ל, בדרגת תת-אלוף. הרצל הלאלי נולד בשנת 1951 בנתניה, להורים שעלו מעיראק. גדל במעברת אור יהודה, ברמת גן ובפרדס כץ. למד בבית הספר המקצועי "מקס פיין" בתל אביב, במגמת טכנאות אלקטרוניקה. ב־1970 התגייס לצה"ל ושירת כטכנאי בית מלאכה קשר. בשנת 1972 סיים קורס קציני קשר. שירת כקצין קשר בגדוד 'ברק' של חטיבת גולני, ובתפקידו זה השתתף במבצע קלחת 4 בדרום לבנון. במלחמת יום הכיפורים שירת בחטיבה זו כסגן קצין קשר חטיבתי, ולחם בקרבות ברמת הגולן ובמובלעת הסורית. שירת כמפקד צוות בקורס קציני קשר בבה"ד 7 ולאחר מכן כקצין קשר חטיבתי בחטיבה 188. למד הנדסת חשמל בטכניון ולאחר מכן שירת כקצין מטה במחלקת תכנון ארוך טווח במפקדת קצין קשר ואלקטרוניקה ראשי (מקשר"ר). במלחמת שלום הגליל היה קצין קשר במסוק הרמטכ"ל. בשנת 1983 עלה לדרגת סא"ל ומונה לקצין קשר באוגדה 162 שהייתה בתעסוקה מבצעית בלבנון. בשנת 1984 מונה לסגן מפקד קשר ואלקטרוניקה פיקודי (מקשא"פ) של פיקוד המרכז ובשנת 1986 מונה למפקד גדוד הקשר הפיקודי. בשנת 1987 עלה לדרגת אל"ם ומונה למקשא"פ מרכז, תפקיד אותו מילא באינתיפאדה הראשונה. שירת כמפקד מרכז התקשורת הנייחת הצבאית (גם בתקופת מלחמת המפרץ). למד במכללה לביטחון לאומי ולאחר מכן מונה לרמ"ח אג"ם במקשר"ר. בשנת 1994 קודם לדרגת תא"ל ומונה לראש חטיבת המחשוב, שאותה הקים, ואליה הועברו ממר"ם, יחידת אג"ם למחשב, בית הספר למקצועות המחשב ועוד. בספטמבר 1996 מונה לקצין קשר אלקטרוניקה ומחשבים ראשי. בתקופה זו נדרש צה"ל, כמו יתר העולם, להתמודד עם "באג 2000". ביוני 1999 הוכפף החיל, על-פי החלטת הרמטכ"ל שאול מופז ובניגוד לעמדתו של הלאלי לאגף הטכנולוגיה והלוגיסטיקה, וחלק מתפקידיו הועברו לחטיבת תקשוב שהוקמה ובאגף המבצעים. הלאלי סיים את תפקידו זה ביולי 1999. לאחר שחרורו מצה"ל מונה לסמנכ"ל לטכנולוגיות ופיתוח עסקי תקשורת בחברת דנקנר השקעות, ולאחר מכן סמנכ"ל בחברת תדיראן מערכות אלקטרוניות. ביוני 2004 מונה למנכ"ל תדיראן טלקום, ושימש בתפקיד זה עד מרץ 2007. חבר הוועד המנהל של העמותה להנצחת חללי חיל הקשר והתקשוב. בעל תואר ראשון בהנדסת חשמל מהטכניון בחיפה, ותואר שני במדעי המדינה מאוניברסיטת חיפה, בוגר קורס מח"טים והמכללה לביטחון לאומי. דניאל רוזן, תא"ל הרצל הלאלי – מפקדו הארבעה־עשר של חיל הקשר, האלקטרוניקה והמחשבים, באתר העמותה להנצחת חללי חיל הקשר והתקשוב, יוני 2020 עופר לוי, ‏הרצל הלאלי - מנכ"ל תדיראן טלקום במקום רני ברגמן, באתר גלובס, 7 ביוני 2004 איתן ליבנה ימונה בתחילת מרץ למנכ"ל חברת תדיראן טלקום, באתר ערוץ 7, 4 בפברואר 2007
דיסקוטון

דיסקוטון (באנגלית: Diskoton) היא חברת תקליטים שפעלה בסרייבו בתקופת הרפובליקה הפדרלית הסוציאליסטית של יוגוסלביה. החברה הוקמה בשנת 1972 על ידי אסים חבריץ' שהיה עובד של Beograd Disk. בתחילת פעילותה החברה פעלה כחברת בת של חברה עירונית Park. חברת האם ניהלה פארק שעשועים וגן חיות של העיר ומשרדי Diskoton הוקמו בשטח זה. פס הייצור של החברה התבסס על ציוד שנרכש בצרפת ובשנת 1973 נוצרו תקליטים ראשונים. עד לשנת 1975 ביכולתם היה לייצר רק EP וסינגלים, אך בסוף 1975 נרכש ציוד ליצירת אריך-נגן וקלטות. בתחילת שנות ה-80 של המאה ה-20 ייצור התקליטים עבר בהדרגה לבלגרד. לאחר תחילת מלחמת בוסניה בשנת 1992 החברה הפסיקה להתקיים. במהלך הפצצות על סרייבו ארכיון החברה נהרס ועתה לא ניתן לקבל הקלטות חדשות באיכות גבוהה. בחברה היו רשומים אמנים שהתבססו בבוסניה והרצגובינה לרבות מילדין שוביץ' וחאליד בשליץ'. בשנת 2000 בסרייבו הוקמה חברה Sarajevo Disk ואמני החברה שעדיין פעילים עברו לחברה החדשה. מידע על החברה ערך זה הוא קצרמר בנושא מוזיקה ובנושא יוגוסלביה. אתם מוזמנים לתרום לוויקיפדיה ולהרחיב אותו.
הספציאליסט

הספציאליסט (בגרמנית: "המומחה") הוא סרט תעודה משנת 1999 של הבמאי אייל סיון העוסק במשפט אייכמן. הסרט מורכב כולו מקטעים תיעודיים מצולמים מן המשפט, המתרכזים בנאשם אדולף אייכמן, ואשר נערכו ולוו בפסקול מוזיקלי. הסרט הוא קופרודוקציה ישראלית-צרפתית-גרמנית-אוסטרית-בלגית. הסרט מבקש להציג את אייכמן, לפי דברי סיוון, כ"פושע מודרני במלוא מובן המילה, פושע מכתבה", ברוח הביקורת נגד המשפט שהעלתה חנה ארנדט בספרה "אייכמן בירושלים". אייכמן מוצג בסרט כפקיד יבשושי ובלתי־מאיים, שאינו מבין את גודל המעמד שבו הוא נתון, מותקף שוב ושוב על ידי הרטוריקה המתלהמת של התובע גדעון האוזנר, ממעיט בחשיבות מעשיו, ואף אינו יודע אל־נכון איפה הוא נמצא. תחושת ההזרה של אייכמן עצמו, כפי שהיא מוצגת בסרט, מצטרפת לתחושת ההזרה של הצופים למראה הפושע הנאצי הרגיל למראה, הפסקול המאיים, והעריכה המבלבלת־במתכוון. כאשר אייכמן אינו מבין את שאלות השופטים לאשורן, עוברים אלה לפתע לדבר בשפתו - בגרמנית. גורמים שונים ובהם ארכיון הסרטים היהודי על שם סטיבן ספילברג, שהחומרים הארכיוניים מצויים ברשותם, העלו טענות כנגד הסרט על סילוף חומרי התיעוד ההיסטוריים עד כדי יצירת מצג שווא. האוניברסיטה העברית בירושלים אף הגישה תלונה ליועץ המשפטי לממשלה בנושא. התלונה התבססה על מחקרו של הלל טרייסטר, מנהל ארכיון ספילברג, השוכן בקמפוס האוניברסיטה העברית בירושלים. למשל, באחת הסצנות בסרט נשאל העד פנחס פרוידיגר האם פגש את אייכמן, משיב בחיוב, ומיד אחר כך אומר שהפגישה הייתה מרגיעה. הצופים מבינים מכך שהוא מתכוון לפגישתו עם אייכמן, והדבר מחזק את הצד האנושי בדמותו, שביקש הסרט ליצור. למעשה, אמירתו של העד התייחסה בכלל לפגישה אחרת, שאייכמן לא נכח בה, והיא הודבקה לשאלה על הפגישה עם אייכמן בעריכה. "הספציאליסט", במסד הנתונים הקולנועיים IMDb (באנגלית) "הספציאליסט", באתר AllMovie (באנגלית) "הספציאליסט", באתר Rotten Tomatoes (באנגלית) "הספציאליסט", באתר ספר הקולנוע הישראלי "הספציאליסט", באתר Metacritic (באנגלית) "הספציאליסט", במסד הנתונים הקולנועיים KinoPoisk (ברוסית) גואל פינטו, "הנדון: זיוף קטעי סרטים ממשפט אייכמן", באתר הארץ, 14 בפברואר 2005 טענותיו של הלל טרייסטר - בבלוג של אלי אשד, באתר "רשימות" אייל סיון, אייכמן: מי המזייף - ההיסטוריה או הזיכרון? - תגובת סיון באתר מכונת קריאה
יחסי סרי לנקה – צ'ילה

יחסי סרי לנקה–צ'ילה הם היחסים הבינלאומיים בין הרפובליקה של צ'ילה לבין הרפובליקה הסוציאליסטית הדמוקרטית של סרי לנקה. פבלו נרודה היה הקונסול הכבוד של צ'ילה בציילון בין ינואר 1929 ליוני 1930. באותה תקופה, הוא הואשם בהתעללות מינית, אך אף על פי שהודה בכך, המקרה לא השפיע על הקריירה הדיפלומטית שלו. צ'ילה היא היבואנית הגדולה ביותר של תה סרי לנקה באמריקה הלטינית, ותרבות התה הצ'יליאנית היא עם הצריכה הגבוהה ביותר לנפש באזור; בעוד סרי לנקה מייבאת מצ'ילה בעיקר מקרל, יין אדום וקרטון. צ'ילה מיוצגת בסרי לנקה באמצעות שגרירותה בניו דלהי, הודו, ובנוסף היא מחזיקה קונסוליית כבוד בקולומבו. סרי לנקה מיוצגת בצ'ילה באמצעות שגרירותה בברזיליה, ברזיל, ובנוסף היא מחזיקה קונסוליה כללית בסנטיאגו דה צ'ילה. El Mostrador (2018-05-19). "Neruda en la desaparecida Ceylán: la inédita influencia en el poeta de la actual Sri Lanka". נבדק ב-2018-06-21. אתר על יחסי מדינות
וילהלם הנמן

וילהלם הנמן (בגרמנית: Wilhelm 'Willi' Hahnemann;‏ 14 באפריל 1914 – 23 באוגוסט 1991) היה כדורגלן ומאמן אוסטרי-גרמני, ששיחק בעמדת החלוץ. וילהלם הנמן נולד ב-14 באפריל 1914 בווינה שבאוסטריה. לאורך כל הקריירה שיחק במועדון האוסטרי אדמירה וינה, עימו זכה ב-6 תוארי אליפות, שלוש פעמים בגביע ובתואר מלך השערים בליגה האוסטרית של עונת 1935/36 עם 23 שערים. הנמן שיחק בנבחרת אוסטריה מ-1935 עד 1948 והוא כבש במדיה 4 שערים ב-23 הופעות. מ-1938 עד ל-1941 שיחק עבור גרמניה לאחר שאוסטריה סופחה אליה בעקבות האנשלוס. במונדיאל 1938 כבש במשחק החוזר נגד שווייץ בשמינית הגמר אך נבחרתו הפסידה 4–2 בסיום. המשחק הכי זכור של הנמן בקריירת הנבחרות שלו היה הניצחון הגדול על פינלנד 0–13 ב-1940. הוא היה לכוכב המשחק עם 6 שערים ובכך השחקן היחיד שכבש עבור גרמניה יותר שערים במשחק בודד היה גוטפריד פוקס שכבש 10 שערים נגד רוסיה במשחקים האולימפיים של 1912. לאחר שסיים את הקריירה ככדורגלן הנמן היה למאמן בכמה קבוצות שווייצריות. הוא נפטר ב-23 באוגוסט 1991 בגיל 77 במקום הולדתו. אדמירה וינה אליפות אוסטריה (6): 1932, 1934, 1936, 1937, 1939, 1947 הגביע האוסטרי (3): 1932, 1934, 1947 אישיים מלך השערים בליגה האוסטרית: 1935/36 (23 שערים) וילהלם הנמן, באתר Transfermarkt וילהלם הנמן, באתר WorldFootball.net וילהלם הנמן, באתר National Football Teams וילהלם הנמן, באתר FootballDatabase.eu פרופיל המאמן, באתר Transfermarkt
טארום

טארום (ברומנית: TAROM, בראשי תיבות: Transporturile Aeriene Române S.A. - מוביל אווירי רומני בע"מ) היא חברת התעופה הלאומית של רומניה. 97% ממניות החברה שייכים למדינה (משרד התחבורה הרומני). בסיס החברה הוא נמל התעופה הבינלאומי אנרי קואנדה שבאוטופן. חברת התעופה מפעילה קווים סדירים פנימיים ובינלאומיים לאירופה ולמזרח התיכון. מקור החברה הוא עוד ב-1920 כאשר נוסדה חברת התעופה הרומנית-צרפתית CFRNA. החברה השתמשה במטוסים צרפתיים להסעת נוסעים ודואר, מפריז לבוקרשט, תוך חניות ביניים בערים האירופיות שבדרך. ב-1925 הפכה העיר גאלאץ ליעד הפנימי הראשון של החברה. ב-1930 שינתה החברה את שמה ל-LARES. ב-1937 התאחדה LARES עם חברת התעופה המתחרה SARTA. ב-8 באוגוסט 1945 נוסדה החברה בתצורה הנוכחית כחברה משותפת רומנית-סובייטית בשם TARS וב-18 בספטמבר 1954 שינתה החברה את שמה לשם הנוכחי, TAROM. בראשית שנות ה-60 נכללו ביעדי החברה בירות אירופה, וב-1966 ביצעה החברה את הטיסה הטרנס-אטלנטית הראשונה. מ-1974 ביצעה החברה טיסות סדירות לשדה התעופה קנדי בניו-יורק. עם הקמת הגוש הקומוניסטי לאחר סיום מלחמת העולם השנייה הצטיידה החברה במטוסים מתוצרת סובייטית, אולם לאחר קריסת ברית המועצות ב-1991 ציידה טארום את הצי שלה במטוסים מתוצרת מערבית. ב-29 באוקטובר 2016 הוציאה החברה משירות את שני מטוסי האיירבס A310 המיושנים שלה. צי המטוסים של החברה נכון לדצמבר 2018: נכון לדצמבר 2018, החברה מפעילה 8 טיסות שבועיות מנמל התעופה הבינלאומי הנרי קואנדה באוטופן סמוך לבוקרשט לנמל התעופה בן-גוריון. בנוסף, מפעילה החברה 3 טיסות שבועיות בקו לנמל התעופה הבינלאומי יאשי. אסון התעופה הגדול ביותר של החברה התרחש ב-31 במרץ 1995, כאשר טיסה 371 אשר בוצעה באיירבוס A310-324‏ (YR-LCC) בקו בוקרשט-בריסל התרסקה שתי דקות לאחר המראתה. כל 60 נוסעי המטוס ואנשי הצוות נספו. מדיה וקבצים בנושא טארום בוויקישיתוף אתר האינטרנט הרשמי של טארום (בשפות מרובות) טארום, ברשת החברתית פייסבוק טארום, ברשת החברתית אקס (טוויטר) טארום, ברשת החברתית אינסטגרם טארום, סרטונים בערוץ היוטיוב מדיה וקבצים בנושא טארום באתר Airliners.net Tarom Passenger Opinions פרטי צי המטוסים של טארום, באתר airfleets.net (באנגלית) Editorial, Reuters. "Romanian airline Tarom, Boeing announce 737 purchase, leasing deal". U.S. (באנגלית אמריקאית). נבדק ב-2018-07-20.
דמעות של סתיו (ספר)

דמעות של סתיו (באנגלית: The Tears of Autumn) הוא ספר מאת הסופר, העיתונאי ואיש ה-CIA האמריקני צ'ארלס מק'קרי. עלילת הספר נפתחת כאשר פול כריסטופר, איש מבצעים בשורות ה"ארגון", כפי שמכונה בספר סוכנות הביון של ארצות הברית, וקודם לכן לוטננט בחיל הנחתים, אשר לחם במלחמת העולם השנייה בקרב אוקינאווה ועוטר בכוכב הכסף ולב הארגמן, החל לחקור באופן עצמאי את רצח נשיא ארצות הברית, ג'ון פיצג'רלד קנדי. התיאוריה של כריסטופר הציבה איום על מדיניות החוץ של ארצות הברית, והממונים עליו הורו להפסיק את החקירה. הוא בתגובה סירב, ויצא לבדו לחקירה שהביאה אותו מפאריס לרומא, ובהמשך לציריך, לקונגו ולסייגון. לאורך המסע נרדף כרסטופר בידי המתנקשים ואנשי מבצעים של סוכנות הביון שרצו למנוע ממנו לפענח את הפרשה. דף הספר באתר "סימניה". דף הספר, באתר "טקסט". צ'ארלס מק'קרי, "דמעות של סתיו", הוצאת אריה ניר, 2005, עמודים 40–41. צ'ארלס מק'קרי, "מרגלים ותיקים", הוצאת אריה ניר, 2005, עמוד 29, "על מצבתו נכתב: פול ה' כריסטופר, סגן בחיל הנחתים, כוכב הכסף, לב הארגמן, והתאריכים".
Ricky Martin (אלבום, 1999)

Ricky Martin הוא אלבום האולפן החמישי של הזמר הפוארטו ריקני ריקי מרטין. האלבום יצא לאור ב-11 במאי 1999 דרך חברת התקליטים קולומביה רקורדס. אלבום זה הוא האלבום הראשון של מרטין בשפה האנגלית. האלבום זכה להצלחה רבה, בין היתר עקב הלהיט Livin' la Vida Loca, שהיה לסינגל הראשון של מרטין שהגיע לפסגת מצעד השירים האמריקאי בילבורד הוט 100. בחודש הראשון להוצאתו מכר האלבום מעל ל-10 מיליון עותקים ברחבי העולם. האלבום הגיע לפסגת מצעד האלבומים האמריקאי בילבורד 200. מידע על האלבום Ricky Martin באתר MusicBrainz מידע על האלבום Ricky Martin באתר AllMusic האלבום Ricky Martin באתר Discogs Suzy Exposito, Suzy Exposito, Flashback: Ricky Martin Drives American Talk Show Hosts 'Loca' in 1999, Rolling Stone, ‏2019-05-27 (באנגלית) Billboard 200 Chart, Billboard
Ricky Martin (1991)

Ricky Martin הוא אלבום הבכורה של הזמר הפוארטו ריקני ריקי מרטין. האלבום יצא לאור ב-26 בנובמבר 1991 דרך חברת התקליטים Sony Mexico ו-CBS International. האלבום הגיע למקום החמישי במצעד אלבומי הפופ הלטיניים של המגזין בילבורד האמריקאי, ומכר מעל ל-500 אלף עותקים ברחבי העולם. מידע על האלבום Ricky Martin באתר MusicBrainz מידע על האלבום Ricky Martin באתר AllMusic האלבום Ricky Martin באתר Discogs האלבום Ricky Martin באתר אפל מיוזיק ריקי מרטין במצעד Latin Pop Albums, באתר בילבורד Sony Music, web.archive.org, ‏2011-02-23
Seven Swans

Seven Swans (בעברית: שבעה ברבורים) הוא אלבום האולפן הרביעי של סופיאן סטיבנס, שיצא ב-16 במרץ 2004 דרך Sounds Familyre Records. באלבום זה, סטיבנס נוגע בשיריו בנושאים הקשורים לנצרות ומזכיר בשיריו דמויות כמו אברהם וישו. רבים מהשירים מספרים סיפורים מהתנ"ך. השיר "Abraham" מתייחס לסיפור עקדת יצחק, בו אברהם נבחן על ידי אלוהים ואומר לו להקריב את בנו יצחק. המילים של השיר "Seven Swans" מרמזות באופן רופף על אירועי חזון יוחנן. כל השירים נכתבו והולחנו על ידי סופיאן סטיבנס.  סופיאן סטיבנס - הלחנה וביצוע לורה נורמנדין - קליגרפיה רפטר רוברטס - מאסטרינג אנדרו סמית' - תופים דניאל סמית' - קולות, גיטרה בס, הפקה דייוויד סמית' - תופים מייגן סמית' - קולות מרזוקי סטיבנס - אומנות אלין סמית' - קולות Seven Swans, באתר יוטיוב מידע על האלבום Seven Swans באתר MusicBrainz מידע על האלבום Seven Swans באתר AllMusic האלבום Seven Swans באתר Discogs האלבום Seven Swans באתר ספוטיפיי
מכתש הד

מכתש הד הוא מכתש פגיעה קטן שנמצא בים הידוע, הירח. האיגוד האסטרונומי הבינלאומי הכריז על שמו של המכתש ב-1973. האסטרונאוטים של אפולו 12, פיט קונראד ואלן בין הנחיתו את רכב הנחיתה הירחי Intrepid צפונית-מזרחית למכתש הד ב-24 בנובמבר 1969. ממזרח למכתש הד, נמצא מכתש סורוויור (אנ'). מדרום-מערב למכתש הד, נמצאים מכתש בנש (אנ') ומכתש שארפ-אפולו (אנ'). שמו של מכתש הד הגיע משום שנראות המכתשים באזור דומה לזו של איש שלג (עם מכתש סורוויור (אנ') שיוצר את הגופה של איש השלג) במבט ממזרח, כמו בגישת הנחיתה. מדיה וקבצים בנושא מכתש הד בוויקישיתוף Head (אורכב 11.12.2019 בארכיון Wayback Machine), Gazetteer of Planetary Nomenclature, International Astronomical Union (IAU) Working Group for Planetary System Nomenclature (WGPSN)